Tavaly meg idén is a csapból is a sorosozás, állítsukmegbrüsszelezés, migránsozás folyt, rendre jöttek a nemzeti konzultációs levelek. Na ebből még több lesz jövőre.

A most benyújtott 2019-es költségvetési törvényjavaslatban ugyanis az szerepel, hogy közel 50 százalékkal emelkedik a “kormányzati kommunikációval és konzultációval kapcsolatos” feladatokra elszórandó adófizetői pénz.

Idén 20,5, jövőre 29,5 milliárd forintot tervez erre költeni az Orbán-kormány. Egészen pontosan ezt a Rogán Antal vezette Miniszterelnöki Kabinetiroda felügyelete alatt álló Nemzeti Kommunikációs Hivatal költi el.

De a kormányzati üzenetek sulykolásában élen járó, a hagyományok miatt közszolgálatinak mondott közmédia támogatása is nő. Idén 71,2, jövőre már 73 milliárd forint fog menni a köztévének, közrádiónak.